Държавен вестник, бр. 6, 2021 г., стр. 17

БРОЙ  6	
Д Ъ Р Ж А В Е Н  В Е С Т Н И К 	
СТР.  17  
или съответното друго лице, както и другите 
антидопингови организации с правомощия 
за обжалване.
Чл. 41. (1) Решение за нарушение на анти-
допинговите правила, взето от антидопингова 
организация на подписала Кодекса страна, 
апелативен орган или САС, след уведомяване 
на страните в производството автоматично 
става задължително извън страните в про-
изводството – за Антидопинговия център и 
всяка една лицензирана спортна организация 
в Република България, както и за всяка под­
писала страна във всеки спорт, със следните 
последици: 
1. решението на всеки от гореописаните 
органи за налагане на временно отстраняване 
след провеждане на предварително изслушване 
или ако спортистът или съответното друго 
лице е приел временното отстраняване или 
се е отказал от правото на предварително 
изслушване, ускорено изслушване или уско-
рено обжалване, предложени в съответствие 
с чл. 7.4.3 от Кодекса, автоматично забранява 
на спортиста или на съответното друго лице 
да участва, както е описано в чл. 10.14.1 от 
Кодекса, във всички спортове в рамките на 
правомощията на всяка подписала страна за 
периода на временното отстраняване;
2. решението на всеки от гореописаните 
органи за налагане на период на лишаване 
от права след изслушване или след отказа 
от изслушване автоматично забранява на 
спортиста или на съответното друго лице 
да участва, както е описано в чл. 10.14.1 от 
Кодекса, във всички спортове в рамките на 
правомощията на всяка подписала страна за 
периода на лишаване от права;
3. решението на всеки от гореописаните 
органи за приемане на нарушение на анти-
допинговото правило автоматично обвързва 
всички подписали страни;
4. решението на всеки от гореописаните 
органи за анулиране на резултатите по чл. 10.10 
от Кодекса за определен период автоматично 
анулира всички резултати, получени в рамките 
на правомощията на всяка подписала страна 
през посочения период. 
(2) Антидопинговият център и всяка една 
спортна организация в Република България 
са длъжни да признаят и да изпълнят реше-
ние и последиците от него, както се изисква 
съгласно ал. 1, без да се изискват допълни-
телни действия, считано от по-ранната от 
двете дати: датата, на която Антидопинговият 
център действително е получил уведомление 
за решението, или датата, на която решението 
е качено в АДАМС. 
(3) Решение на антидопингова организация, 
апелативен орган или САС за преустановяване 
или за отмяна на последиците е обвързващо 
за Антидопинговия център и за всяка една 
спортна организация в Република България 
без необходимост от допълнителни действия 
считано от по-ранната от двете дати: датата, 
на която Антидопинговият център действи-
телно е получил уведомление за решението, 
или датата, на която решението е качено в 
AДАМС. 
(4) Независимо от разпоредбата на ал. 1 
решение за нарушение на антидопинговите 
правила от страна на организатор на спортни 
прояви от най-висок ранг, взето в ускорена 
процедура по време на спортната проява, не 
е обвързващо за Антидопинговия център и за 
всяка една спортна организация в Република 
България, освен ако правилата на организа-
тора на спортни прояви от най-висок ранг не 
предоставят на спортиста или на съответното 
друго лице възможност за обжалване по не-
ускорена процедура.
Раздел VIII
Санкции за нарушения на антидопинговите 
правила
Чл. 42. Санкциите се налагат на спортисти 
и на други лица по наредбата независимо от 
имуществената, административно-наказа-
телната или наказателната отговорност, ако 
такава се предвижда в друг нормативен акт.
Чл. 43. Нарушение на антидопингови-
те правила при индивидуалните спортове, 
извършено от спортист и установено при 
състезателно тестване, автоматично води до 
анулиране на индивидуалните му резултати 
на това състезание с всички произтичащи от 
това последици, включително отнемане на 
медали, точки и награди.
Чл. 44. (1) Нарушение на антидопингови-
те правила, настъпило по време на или във 
връзка със спортна проява, може, при решение 
на ръководния орган на спортната проява, да 
доведе до анулиране на всички индивидуални 
резултати, постигнати от спортиста, с произ-
тичащите от това последици, включително 
отнемане на медали, точки и награди, като 
се взема предвид следното:
1. при преценката дали да се анулират 
други резултати от спортната проява могат 
да бъдат включени допълнителни фактори 
като тежестта на извършеното нарушение на 
антидопинговите правила от спортиста, както 
и дали проверките, извършени на спортиста 
в рамките на други състезания, са били с 
отрицателен резултат;
2. в случай че спортистът докаже липса 
на вина или небрежност от негова страна за 
извършване на нарушението, индивидуалните 
му резултати, постигнати в останалите със-
тезания, не се анулират, освен ако има веро-
ятност тези резултати да са били повлияни 
от нарушението на антидопинговите правила.
(2) Периодът на лишаване от права за 
нарушения по чл. 6, ал. 1, т. 1, 2 и 6, който 
подлежи на потенциална отмяна, намаляване 
или спиране съгласно ал. 5 и 6 и чл. 45, е, 
както следва:
1. периодът на лишаване от права и по 
ал. 2, т. 4 е четири години, когато: